EELNÕU

**Käibemaksuseaduse muutmise seadus**

**§ 1. Käibemaksuseaduse muutmine**

Käibemaksuseaduses tehakse järgmised muudatused:

**1)** paragrahvi 2 lõike 31 punktis 5 asendatakse sõnad „ühendusesisese käibe aruandes“ sõnaga „käibedeklaratsioonil“;

**2)** paragrahvi 3 täiendatakse lõikega 7 järgmises sõnastuses:

„(7) Maksukohustuslane ja piiratud maksukohustuslane ei pea käesoleva paragrahvi lõigete 4 ja 5 alusel maksma käibemaksu teise liikmesriigi ettevõtlusega tegelevalt isikult soetatud kaupadelt või saadud teenustelt, kui selle teise liikmesriigi isik rakendab maksuvabastust käesoleva seaduse § 19 lõikes 11 sätestatud korra alusel ja tema registreerimise number sisaldab järelliidet „EX“.“;

**3)** paragrahvi 10 lõike 2 punkti 2 esimest lauset ja lõike 4 punkti 2 esimest lauset täiendatakse pärast sõnu „riigi isik“ tekstiosaga „, välja arvatud juhul, kui teenus osutatakse voogedastuse teel või muul viisil virtuaalselt“;

**4)** paragrahvi 10 lõike 2 punkti 21 ja lõike 4 punkti 21 täiendatakse pärast sõna „isikule“ tekstiosaga „, välja arvatud juhul, kui nimetatud üritustel osalemine on virtuaalne“;

**5)** paragrahvi 15 lõikes 31 asendatakse tekstiosa „ühendusesisese käibe aruandes vastavalt käesoleva seaduse §-le 28“ tekstiosaga „käibedeklaratsioonil vastavalt käesoleva seaduse § 27 lõikele 15“;

**6)** paragrahvi 16 lõike 2 punkti 3 teises lauses asendatakse sõna „kasutuselevõttu“ tekstiosaga „kasutuselevõttu või ühe aasta jooksul pärast esmast kasutuselevõttu“ ja sõna „taaskasutuselevõttu“ tekstiosaga „taaskasutuselevõttu või aasta jooksul pärast taaskasutuselevõttu“;

**7)** paragrahvi 19 lõige 1 muudetakse ja sõnastatakse järgmiselt:

„(1) Kui isiku käesoleva seaduse § 191 lõikes 3 sätestatud kalendriaasta käive, mille tekkimise koht on Eesti, ületab kalendriaasta algusest arvates 40 000 eurot, tekib tal nimetatud suuruses käibe tekkimise päevast kohustus end maksukohustuslasena registreerida (edaspidi *registreerimiskohustus*). Registreerimiskohustust ei teki, kui isiku kogu kalendriaasta käibe moodustab maksuvaba käive ja nullprotsendise käibemaksumääraga maksustatav käive, välja arvatud kauba ühendusesisene käive. Internetipõhist kauplemiskohta omaval isikul tekib käesoleva seaduse § 4 lõikes 13 sätestatud juhul registreerimiskohustus maksustatava käibe tekkimise päevast.“;

**8)** paragrahvi 19 täiendatakse lõikega 11 järgmises sõnastuses:

„(11) Teise liikmesriigi ettevõtlusega tegeleval isikul ei teki Eestis registreerimiskohustust, kui on täidetud järgmised tingimused:

1) isiku käesoleva seaduse § 191 lõikes 3 sätestatud kalendriaasta käive ühenduses, sealhulgas oma asukohaliikmesriigis, ei ületa kalendriaasta algusest arvates ega ületanud ka eelmisel kalendriaastal 100 000 eurot;

2) Eestis tekkinud käibe osas ei ole käesoleva paragrahvi lõikes 1 sätestatud registreerimiskohustuse tekkimise tingimused täidetud;

3) isik on oma asukohariigi maksuhaldurile esitanud eelteate või eelnevalt esitatud eelteate muudatuse Eestis maksuvabastuse rakendamiseks ja saanud oma asukohariigi maksuhaldurilt selleks registreerimise numbri järelliitega „EX“ või eelteate muudatuse korral registreerimise numbri kinnituse.“;

**9)** paragrahvi 19 lõige 2 muudetakse ja sõnastatakse järgmiselt:

„(2)  Kui maksukohustuslase andmed on registrist kustutatud käesoleva seaduse § 22 lõikes 1 nimetatud avalduse alusel ja kui registrist kustutamise päevale järgnevast päevast arvates isiku käesoleva seaduse § 191 lõikes 3 nimetatud käive, mille tekkimise koht on Eesti, ületab 40 000 eurot, tekib tal uuesti registreerimiskohustus nimetatud suuruses käibe tekkimise päevast arvates arvestades käesoleva paragrahvi lõikes 1 sätestatud erisusi.“;

**10)** paragrahvi 19 lõike 3 esimest lauset täiendatakse pärast sõnu „tekkimise päevast“ tekstiosaga „, välja arvatud käesoleva paragrahvi lõikes 11 sätestatud juhul“;

**11)** paragrahvi 19 lõiget 4 täiendatakse pärast sõna „alates“ tekstiosaga „, välja arvatud käesoleva paragrahvi lõikes 11 sätestatud juhul“;

**12)** seadust täiendatakse §-ga 191 järgmises sõnastuses:

„**§ 191. Väikeettevõtete erikord**

(1) Ettevõtlusega tegeleval Eestis asukohta omaval isikul ei teki teises liikmesriigis käibe tekkimisel kohustust ennast selles teises liikmesriigis maksukohustuslasena registreerida, kui ta rakendab käesolevas paragrahvis sätestatud väikeettevõtete erikorda (edaspidi käesolevas paragrahvis *erikord*). Erikorra rakendamiseks esitab isik maksuhalduri veebilehel elektroonilise portaali kaudu eelteate.

(2) Erikorda rakendatakse juhul, kui isiku:

1) kalendriaasta käive ühenduses, sealhulgas Eestis ei ületa 100 000 eurot;

2) kalendriaasta käive teises liikmesriigis, kus isik soovib maksuvabastust rakendada, ei ületa selles liikmesriigis kehtestatud piirmäära, mis on ette nähtud seal asuvatele ettevõtlusega tegelevatele isikutele maksuvabastuse saamiseks.

(3) Kalendriaasta käive ühenduses või liikmesriigis, sealhulgas Eestis vastavalt käibe tekkimise kohale moodustub järgmistest käivetest:

1) kaupade ja teenuste maksustatav, sealhulgas nullprotsendise määraga maksustatav käive, välja arvatud põhivara võõrandamine;

2) kinnisasjatehingute (§ 16 lõike 2 punktid 2, 3 ja 6) käive, välja arvatud põhivara võõrandamine ja juhuslikud tehingud;

3) kindlustusteenuste (§ 16 lõike 2 punkt 1) ja finantsteenuste (§ 16 lõige 21) käive, välja arvatud juhuslikud teenused.

(4) Käesoleva paragrahvi lõikes 1 nimetatud eelteade sisaldab vähemalt järgmist teavet:

1) isiku nimi, tegevusala, õiguslik vorm ja aadress;

2) liikmesriik või liikmesriigid, kus isik kavatseb maksuvabastust rakendada;

3) eelmise kalendriaasta jooksul igas liikmesriigis, sealhulgas Eestis, tekkinud kalendriaasta käibe kogusumma eurodes;

4) jooksva kalendriaasta jooksul kuni eelteate esitamiseni igas liikmesriigis, sealhulgas Eestis, tekkinud kalendriaasta käibe kogusumma eurodes;

5) liikmesriigi puhul, kus rakendatakse jooksva kalendriaasta käibe piirmäära ületamisel sellele järgneval kahel kalendriaastal erikorra rakendamise keeldu, üle-eelmisel kalendriaastal tekkinud käibe kogusumma eurodes;

6) liikmesriigi puhul, kus rakendatakse mitut registreerimiskohustuse tekkimise piirmäära, käesoleva lõike punktides 3–5 nimetatud käibe kogusumma eurodes eraldi kaupade ja teenuste lõikes.

(5) Erikorda rakendav isik teatab maksuhalduri veebilehel elektroonilise portaali kaudu maksuhaldurile esitatud eelteate teabes tehtavatest muudatustest, sealhulgas kavatsusest rakendada maksuvabastust muus liikmesriigis, kui eelteates märgitud riik ning otsusest lõpetada maksuvabastuse rakendamine teises liikmesriigis. Erikorda rakendav isik ei pea esitama teavet, mis sisaldub käesoleva paragrahvi lõike 8 alusel esitatud teabes.

(6) Maksuvabastust rakendatakse teises liikmesriigis kooskõlas:

1) esitatud eelteatega alates maksuhalduri poolt isikule väikeettevõtete erikorra rakendamiseks registreerimise numbri teatamise kuupäevast, või

2) eelteate muudatustega alates maksuhalduri poolt isikule pärast temapoolset eelteate muudatustest teavitamist väikeettevõtete erikorra rakendamiseks antud numbri kehtivuse kinnitamise kuupäevast.

(7) Kui erikorra rakendamiseks sätestatud tingimused on täidetud, siis maksuhaldur teatab registreerimise numbri järelliitega „EX“ või registreerimise numbri kehtivuse kinnituse isikule elektrooniliselt 35 tööpäeva jooksul alates eelteate või eelteate muudatuste esitamisest, välja arvatud juhul, kui maksuhaldur on isikut teavitanud tähtaja pikendamisest maksudest kõrvalehoidumise või maksustamise vältimise ärahoidmise eesmärgil vajalike kontrollide tegemiseks.

(8) Erikorda rakendav isik esitab maksuhalduri veebilehel elektroonilise portaali kaudu iga kvartali kohta kvartalile järgneva kuu lõpuks järgmise teabe:

1) kvartali jooksul Eestis tekkinud käesoleva paragrahvi lõike 3 punktides 1–3 nimetatud käibe kogusumma eurodes või märge „0“, kui käivet ei tekkinud;

2) kvartali jooksul teises liikmesriigis tekkinud käesoleva paragrahvi lõike 3 punktides 1–3 nimetatud käibe kogusumma eurodes või märge „0“, kui käivet ei tekkinud;

3) liikmesriigi puhul, kus rakendatakse mitut registreerimiskohustuse tekkimise piirmäära, käesoleva lõike punktides 1 ja 2 nimetatud käibe kogusumma eurodes eraldi kaupade ja teenuste lõikes;

4) eelmise kvartali jooksul pärast eelteate esitamist käesoleva lõike punktides 1 ja 2 nimetatud käibe kogusumma või märge „0“, kui käivet ei tekkinud, kui eelteade on esitatud enne kvartalit, millal algas erikorra rakendamine.

(9) Kui käesoleva paragrahvi lõike 2 punktis 1 sätestatud kalendriaasta käibe piirmäär ühenduses ületatakse, teatab erikorda rakendav isik sellest maksuhalduri veebilehel elektroonilise portaali kaudu 15 tööpäeva jooksul alates käibe ületamise päevast ning esitab teabe jooksva kvartali algusest arvates kuni kalendriaasta käibe ületamiseni tekkinud käibe kohta.

(10) Käesoleva paragrahvi lõigetes 4 ja 8 nimetatud käibe, mis on tehtud muus valuutas kui euro, ümberarvestamisel eurodesse kasutatakse kalendriaasta esimesel päeval Euroopa Keskpanga poolt avaldatud vahetuskurssi, või kui selle päeva kohta ei ole kursse avaldatud, siis järgmise avaldamispäeva vahetuskurssi.

(11) Maksuhaldur lõpetab isiku õiguse rakendada erikorda või muudab isiku erikorra rakendamise ulatust, kui isik jätkab erikorra rakendamist teises liikmesriigis järgmistel juhtudel:

1) isiku käive ületab käesoleva paragrahvi lõike 2 punktis 1 sätestatud piirmäära;

2) teine liikmesriik, kus isik erikorda rakendab või on esitanud eelteate kavatsusest rakendada, teatas, et isik selles liikmesriigis maksuvabastust rakendada ei saa või selle rakendamine on lõpetatud;

3) erikorda rakendav isik on teatanud maksuhalduri veebilehel elektroonilise portaali kaudu erikorra rakendamise lõpetamisest;

4) erikorda rakendav isik on teatanud maksuhalduri veebilehel elektroonilise portaali kaudu oma tegevuse lõpetamisest või võib seda muul viisil eeldada.

(12) Maksuhaldur võib lõpetada isiku õiguse rakendada erikorda, kui isik ei esita käesoleva paragrahvi lõikes 8 sätestatud teavet või korduvalt hilineb selle teabe esitamisega.

(13) Maksuhaldur saadab erikorda rakendavale isikule tema suhtes erikorra rakendamise lõpetamise või muutmise otsuse elektrooniliselt. Kui erikorra rakendamise tingimused on täidetud, kuid isik on maksuhaldurit teavitanud erikorra rakendamise lõpetamisest, jõustub erikorra rakendamise lõpetamine maksuhalduri teavitamisele järgneva kvartali esimesel päeval või juhul, kui maksuhaldurit on teavitatud kvartali viimasel kuul, siis järgmise kvartali teise kuu esimesel päeval. Kui erikorra rakendamise lõpetamine on seotud käesoleva paragrahvi lõike 2 punktis 1 nimetatud piirmäära ületamisega, jõustub otsus vastava piirmäära ületamise kuupäevast.

(14) Kui erikorda rakendava isiku kalendriaasta käive ühenduses ületab käesoleva paragrahvi lõike 2 punktis 1 sätestatud piirmäära, ei saa ta erikorda rakendada piirmäära ületamisele järgneva kalendriaasta jooksul.

(15) Kui erikorda rakendava isiku kalendriaasta käive ületab teises liikmesriigis käesoleva paragrahvi lõike 2 punktis 2 sätestatud piirmäära, ei saa ta selles liikmesriigis erikorda rakendada piirmäära ületamisele järgneva kalendriaasta jooksul või kahe järgneva kalendriaasta jooksul, kui see on asjaomases liikmesriigis ette nähtud.“;

**13)** paragrahvi 21 lõiget 1 täiendatakse pärast sõna „päevast“ tekstiosaga „, välja arvatud juhul, kui selle teise liikmesriigi isik rakendab maksuvabastust käesoleva seaduse § 19 lõikes 11 sätestatud korra alusel ja tema registreerimise number sisaldab järelliidet „EX““;

**14)** paragrahvi 21 lõiget 2 täiendatakse pärast esimest lauset lausega järgmises sõnastuses:

„Nimetatud piirmäära 10 000 eurot arvestusse ei arvata kauba soetamist teise liikmesriigi isikult, kes rakendab maksuvabastust käesoleva seaduse § 19 lõikes 11 sätestatud korra alusel ja tema registreerimise number sisaldab järelliidet „EX“.“;

**15)** paragrahvi 21 lõike 21 esimest lauset täiendatakse pärast sõna „tegevuskoht“ tekstiosaga „, välja arvatud teise liikmesriigi isik, kes rakendab maksuvabastust käesoleva seaduse § 19 lõikes 11 sätestatud korra alusel“;

**16)** paragrahvi 22 lõikes 1, lõike 2 punktis 4 ja lõikes 21 asendatakse tekstiosa „§ 1 lõike 1 punktides 1 ja 3 nimetatud tehingute maksustatav käive ei“ tekstiosaga „§ 191 lõikes 3 nimetatud tehingute käive, mille tekkimise koht on Eesti, ei ole ületanud jooksval ega eelmisel kalendriaastal ega“;

**17)** paragrahvi 26 lõikest 11 jäetakse välja teine lause;

**18)** paragrahvi 27 lõike 1 teisest lausest jäetakse välja sõnad „ja selle lisa (edaspidi koos *käibedeklaratsioon*)“ ja viiendas lauses asendatakse sõna „vorm“ sõnaga „andmekoosseis“;

**19)** paragrahvi 27 lõigetes 11–14 asendatakse läbivalt sõnad „käibedeklaratsiooni lisal“ sõnaga „käibedeklaratsioonil“;

**20)** paragrahvi 27 täiendatakse lõikega 15 järgmises sõnastuses:

„(15) Käibedeklaratsioonil kajastatakse ühendusesisese käibe andmed, kui:

1) maksukohustuslasel on maksustamisperioodi jooksul tekkinud kauba ühendusesisene käive, ta on maksustamisperioodi jooksul võõrandanud kaupa edasimüüjana kolmnurktehingus või ta on toimetanud Eestist teise liikmesriiki nõudmiseni varu, sealhulgas ka juhul, kui nõudmiseni varu soetaja muutub või nõudmiseni varu on toimetatud Eestisse tagasi;

 2) maksukohustuslane on maksustamisperioodi jooksul osutanud teise liikmesriigi maksukohustuslasele või piiratud maksukohustuslasele käesoleva seaduse § 10 lõike 4 punktis 9 nimetatud teenust, mis kuulub maksustamisele, välja arvatud nullprotsendilise maksumääraga maksustamisele, teenuse saaja liikmesriigis.“;

**21)** paragrahvi 27 lõike 2 punktist 2 jäetakse välja sõnad „, ilma käibedeklaratsiooni lisata“;

**22)** paragrahv 28 tunnistatakse kehtetuks;

**23)** paragrahvi 29 lõike 1 esimest lauset täiendatakse pärast tekstiosa „tehingud (§ 16)“ tekstiosaga „ja teises liikmesriigis § 191 sätestatud tingimustel käibemaksust vabastatud tehingud“;

**24)** paragrahvi 29 lõiget 12 täiendatakse pärast sõna „käibemaks“ tekstiosaga „, arvestades § 3 lõikes 7 sätestatud erisust“;

**25)** paragrahvi 30 lõige 6 tunnistatakse kehtetuks;

**26)** paragrahvi 32 lõiget 4 täiendatakse pärast esimest lauset lausega järgmises sõnastuses:

„Põhivara esmasel kasutusele võtmisel korrigeeritakse sisendkäibemaks täies ulatuses vastavalt põhivara tegelikule maksustatava käibe tarbeks kasutamise osatähtsusele põhivara kasutamisele võtmise maksustamisperioodil.“;

**27)** paragrahvi 32 lõike 4 kolmandas lauses asendatakse sõnad „Sisendkäibemaksu korrigeeritakse vastavalt“ sõnadega „Edaspidi korrigeeritakse sisendkäibemaksu vastavalt“;

**28)** paragrahvi 41 lõike 1 punktist 1 jäetakse välja sõnad „Eesti või teise liikmesriigi“;

**29)** paragrahvi 41 lõike 5 punktis 2 asendatakse sõnad „või autoriõiguse valdaja“ tekstiosaga „, autoriõiguse valdaja või maksukohustuslane, kes ei järgi seda teost edasi müües käesolevas paragrahvis sätestatud käibemaksuga maksustamise erikorda“;

**30)** paragrahvi 44 lõigetes 1 ja 9 asendatakse sõnad „maksustatav käive“ tekstiosaga „käesoleva seaduse § 191 lõikes 3 nimetatud tehingute käive, mille tekkimise koht on Eesti,“;

**31)** seaduse normitehnilise märkuse tekstiosa „(EL) 2021/1159 (ELT L 250, 15.07.2021, lk 1–3)“ asendatakse tekstiosaga „ (EL) 2020/285 (ELT L 62, 02.03.2020, lk 13–23), (EL) 2021/1159 (ELT L 250, 15.07.2021, lk 1–3), (EL) 2022/542 (ELT L 107, 6.4.2022, lk 1–12)“.

**§ 2. Seaduse jõustumine**

(1) Käesolev seadus jõustub 2025. aasta 1. jaanuaril.

(2) Käesoleva seaduse § 1 punktid 1, 5, 17–22 ja 25 jõustuvad 2026. aasta 1. jaanuaril.

Lauri Hussar

Riigikogu esimees

Tallinn 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus 2024

(allkirjastatud digitaalselt)